উর্ট মেঘ
উর্ট মেঘ(Oort cloud) বা ওপিক-উর্ট মেঘ (/ˈɔːrt/ বা /ˈʊərt/) জ্যোর্তিবিজ্ঞানীদের মতে, সূর্যের চারিদিকে ১,০০,০০০ জ্যোর্তিবিজ্ঞান একক (A.U.) দূরত্বে সূর্যকে প্রদক্ষিণ করতে থাকা গ্রহাণুপুঞ্জ ও ধূমকেতুর অঞ্চল বা পটী৷ জ্যোর্তিবিজ্ঞানীদের বিশ্বাসমতে, সূর্যের চারিদিকে প্রদক্ষিণ করা দীর্ঘদূরত্বের ধুমকেতু এবং বৃহস্পতি গোত্রের ধূমকেতুর এই অঞ্চলেই উৎপত্তিস্থল৷ উর্ট মেঘ অঞ্চলের শেষ সীমাকেই সৌরজগৎ এর শেষ সীমা বলে ধরা হয়৷ নেদারল্যান্ডসের জ্যোর্তিবিজ্ঞানী জা হেন্দ্রিক উর্ট এবং ইষ্টোনিয়ান জ্যোতির্বিজ্ঞানী আর্নেষ্ট ওপিকের নামে নামকরণ করা এই অঞ্চল সূর্য থেকে ২০০০-৫০০০ জ্যোর্তিবিজ্ঞান একক (A.U.) থেকে 50,000 জ্যোর্তিবিজ্ঞান একক (A.U.) পর্যন্ত বিস্তৃত, যেখানে প্লুটো (বামন গ্রহ)এর দূরত্ব মাত্র ৩০-৪৯ জ্যোর্তিবিজ্ঞান একক (A.U.)৷ উর্ট মেঘ অঞ্চল দুই অংশে বিভক্ত - ক) গোলাকৃতি বাহ্যিক অঞ্চল ও খ) কাহী আকৃতির অন্তঃ উর্ট মেঘ অঞ্চল৷ এই অঞ্চলের উৎপত্তি সম্বন্ধে ভাবা হয যে, আদিম সৌরজগতের সৃষ্টির সময়ে এর অবস্থান সূর্যের থেকে এত দূরে ছিল না কিন্তু বৃহস্পতি, শনি, ইউরেনাস ও নেপচুনের মধ্যাকর্ষণ শক্তির প্রভাবে পড়ে সরে গিয়ে এখনকার এই অবস্থান নেয়৷